
Ovaj slučaj nije izmišljen. Odigrao se ove godine. Djevojka pri¬ 
stupila ispovijedi. Ona i njezin zaručnik posjećuju vjeronauk za odra¬ 
sle. Na vjeronaučnoj pouci vjeroučitelje?) im je iznio usvojenu teo¬ 
riju iz SVEZAKA, 1970. br. 17—18, str. 66—72. Tu .se zastupa teorija o 
primatu ljubavi i kategoriji partnerstva. Vjeroučitelj je jednostavno 
usvojio što se iznosi u tom članku i proglasio da intimni odnos prije 
braka služi kao ratifikacija, potvrda i prihvaćanje osobne ljubavi. 
Takav postupak ne prima svoju diskvalifikaciju u svjetlu šeste zapo¬ 
vijedi dekaloga. Posrijedi je i zahtjev partnerstva i zahtjev ljubavi. 
Može li se uopće govoriti o krivnji? Postupak se nc podudara sa svim 
zahtjevima društvenih odnosa, jer predbračno stanje nije institucio¬ 
nalno osigurano, a nije institucionalno osigurano jer danas još prevla¬ 
dava individualislički shvaćena ljubav. Treba se otresti nepovjerenja 
prema tijelu i tjelesnim nasladama, a slobodno iskušavati nježnosti pa 
i iskušavati tjelesnost; tako diktira načelo primata ljubavi po kategoriji 
partnerstva. 

Djevojka je bolnim glasom rekla: Do sada je vjera štitila djevo¬ 
jačku čast, a sada meni zaručnik govori da će me napustiti ako ne 
privolim na intimnost spolnog čina, jer da se naučavanje Crkve pro¬ 
mijenilo. Tako je, eto, rekao vjeroučitelj(?). Treba dokinuti vezu 
spolne ljubavi s grijehom i krivnjom, govori se u istom članku (str. 
68), i tada će i tijelo iskusiti nešto od »radosne vijesti«. 


Odgovor 

Nijedna znanost ne napreduje ako se ponavljaju stare objekcije 
i ako se ne vodi računa o rješenjima tih objekcija, nego se objekcije 
jednostavno uzimaju kao teze i premise za đaljne krive zaključke. 
A osnovne tvrdnje iznesene u ovom članku i u ovoj reviji više su puta 
iznesene i odbačene. Međutim, nekima nikada dosta ponavljanja istih 
nezrelih teorija, ili bolje: nezdravih hipoteza. 

Vlastitost je spomenutog članka, kao i njemu sličnih, tj. onih s pod¬ 
ručja modernizma, da tvrdnje ne dokazuje. Clankopisac tvrdi i narci¬ 
soidno se zadovoljava u tim tvrdnjama bez osvrta na fundiranost nji¬ 
hove formulacije. O bračnoj ljubavi i partnerstvu vidi npr. BS, 1966. 
br. 2, str. 393—404; osobito 1968, str. 198—222 itd. Doista, ova referen- 
cija mogla bi biti dovoljna, ali naša javnost danas ponovno čita arbi¬ 
trarne hipoteze, nepotrebne kontestacije, pa je potrebno ponoviti nauča- 
vanje u skladu s crkvenim učiteljstvom. 

1. Pita se najprije koja je nauka više u skladu sa Sv. pismom, 
odnosno, da ii se usvojena crkvena nauka temelji na vrlo površnoj 
egzegezi, kako piše R. Bleistein u navedenom članku. Da Ii prema Sv. 
pi.smu moramo osuditi predbračni intimni odnos spolnog Čina jedno¬ 
stavno kao čin bludnosti u raskoraku sa šestom zapovijedi ili ne. 

Istina je da se u nekim dijelovima poganskog svijeta bludnost nije 
smatrala grijehom. Apostoli su radi toga osjećali znatne teškoće u po¬ 
zivu pogana na obraćenje. Međutim, ne može se reći da je kršćanstvo 
u tom pitanju nastupilo posve originalno. I prije njegova nastupa 
bilo je primjera isticanja spolne čistoće, osuđivanja zloupotrcbljavanja 
spolnog nagona. Rimljani su smatrali bludnost sramotnom i vrijednom 
crvenjenja. SioLci su spolnu umjerenost stavljali čovjeku u osnovnu 
dužnost. Aristotel zna za onoga koji je čist i onoga koji se opire 
niskim spolnim prohtjevima. Kod Židova je vrijedno spomena kako 
se spolna čistoća mora čuvati prema dobi i slaležu, a vlastita je kre¬ 
post njihovih djevojaka da ne stupaju u spolne veze s mladićem prije 
zakonita braka, pa se cijeni parthenos — spolno čista osoba (G. Spicq, 
TH. MOR. du N. T.. II, str. 555—6; 818 bilj. 3; 824 bilj. 4 itd.; 
R. Schnackenburg, DIE SITTLICHE NOTSCHAFT DES N. T., Miinchen, 
1954, I, treći dio, pogl. I, § 31). 

Iz Sv. pisma se vidi očito da bludnost i idolopoklonstvo predstav¬ 
ljaju inkompatibilnost s kršćanskim nazorom na svijet i život. Bludnost 
se ne može složiti ni s vjerom ni s moralom. Sve vrste bludnosti 
izražene su izrazom pometa. Na nju se svodi vanbračni prilog u naj¬ 
širem smislu, spolna nečistoća uopće, spolne sloboštine, prevlast po¬ 
žude, razne perverznosti, tako da spolna veza žene prije braka čini 
samu pume nečistom, bludnom. Iako se spolna čistoća povezuje 
s ostalim krepostima, ona se tretira i sama. kao zasebna krepost, npr. 
1 Kor 7,9. Bludnost spada u sramotne i nečasne strasti, pa je u tome 
Sv. pismo samo jeka općeg shvaćanja čovječanstva. Cijena spolne 
čistoće pripada baštinskom shvaćanju čovječanstva. 

Pisac članka apelira na »današnje« nazore. Za njega su mjero¬ 
davni kriteriji »protesta i protivljenja«, jer tako je »danas«. Prema 
tome, pisac prihvaća kriterij činjenice kao kriterij istine. Irenistički 
se uklapa u val protesta i protivljenja a da ne misli na kriterije 
iznad promjenljive vremenske situacije. Još gore: pisac želi naći oprav¬ 
danje svojih hipoteza pozivom na kršćansku ljubav, koja je u Sv. pismu 
sinonim za Božje zapovijedi, za očitovanu volju Božju, izraženu u Sv. 
pismu i povjerenu crkvenom učiteljstvu da je tumači, čuva, propovijeda. 

Ima li bjednijeg stava negoli je takav konformizam? Hoćemo li pozi¬ 
vom na činjenično stanje, na »danas«, opravdati abortuse, genocide, 
perverzije, kriminal i si.? Zar u objavljenoj nauci postoji poziv na 
danas, kao nešto oprečno prošlosti, kao što se pozivamo na suvremenost 
u tehnici, medicini i drugim pozitivnim znanostima? Možemo li govoriti 
o »izvorno kršćanskom u svom suvremenom obliku« (str. 67) ako je to 
naučavanje kontradiktorno oprečno kršćanskoj autentičnoj misli? 

2. Pisac smatra da je njegovo neteološko iznošenje stava doista 
»novo«. Kao što ne odgovara Sv. pismu, jer su u Sv. pismu svetost, 
sveta ljubav i spolna čistoća nerastavljive, te svaki grijeh nečistoće 
vrijeđa hram Božji, tjera Ihiha, a časti idole i sotonu (2 Kor 6,16; 
Otk 14,1-5), tako nc odgovara ni autentičnoj teologiji. Ali ni u tome ne 
predstavlja nešto »novo*, što bi bila zabluda današnjice. R. Bleistein 
ponavlja zablude prošlosti. Kanonik Zanin de Solcia u 15. stoljeću na¬ 
učavao je isto. Bludnost izvan braka nije grijeh, osim ako se protivi 
•juzitivnira zakonima. To se onda nazivalo epikureizam, a nema razloga 
da ga takvim ne nazovemo i danas. Osudio ga je Pio II (Denzl367). 
Osim toga zabačen je od crkvenog učiteljstva i laksizam na području 
spolnosti (Denz 2060; 2148—50). To je razumljivo, jer intimni odnosi 
spolnog čina prije braka nisu drugo do vanbračni prileg ili fomi- 
kacija, bludni čin, osuđen od sv. Pavla u 1 Kor 6,9. Recimo točnije; 
osuđen od Krista. Ako je preljubni pogled karakteriziran kao mentalni 
preljub (Mt5,28), razumljivo je da će zažcljen, pa i samo zaželjen 
bludni čin pred.stavljati bludnost (Mt 15,19). To sve onečišćuje čovjeka. 
Blaženstvo je obećano onima koji su čista srca (Mt5,8); oni imaju 
privilcgirano mjesto u nebeskoj slavi (Otk 14,4). 

3. Naznačimo i nama bliže porijeklu Blcisteinova maštanja. To je 
situacionistička teorija. Za situacionizam ljubav vrijedi kao najviša 
vrednota pa joj i somatsko sjedinjenje mora služiti, jer joj je podre¬ 
đeno, Da se spasi ljubav, može se pripustili spolni čin koji time 
prima obilježje etičnosti (Pio XII, br. 161, u izdanju Savignat-Ulz-Gro- 
ner). Pa kada se sjetimo da situacionizam spada u prošlost, u neuspjelo 
rušenje kršćanskog teologalnog morala, pisanje Bleisteinovo i serviranje 
tih ideja našoj publici ne možemo a da ne nazovemo očitom retrograd¬ 
nom devolucijom, bacanjem na pretkršćanske pozicije, u poganstvo. 
Znači da je to pisanje zakasnilo preko dvadeset stoljeća. A ipak, ima 
ih koji ga prihvaćaju kao nešto »novo«, ili »moderno« ili »suvremeno«, 
u duhu »današnjice«. Smatram da najobičnija znanstvena objektiv¬ 
nost i poštenje traže da se u iznošenju takvih teorija nastoje najprije 
obeskrijepiti razlozi prošlosti. Pisac to ne čini, jer možda sebi pri¬ 
pisuje autoritet, ako ne i infalibilitet, ili barem neki proročko-mesijan- 
ski dar. 

4. Mislim da se o tom pitanju nema što raspravljati. Članak ništa 
ne dokazuje, osim nepoznavanja teologije, nepoštivanja prošlosti, sli¬ 
jepog konformizma prema panseksualističkim strujanjima, popuštanja 
hedonizmu, odstupanja od naučavanja Crkve. Je li to dosta? Ne, jer 
gomila na svoja leđa veliku odgovornost. Svjesno i hotimično, promišlje¬ 
no i razmišljeno, bez ikakvih skrupula prelazi preko sablazni i pri- 

jetnja skopčanih sa zavođenjem nevinih (Mtl8,6). Koliku odgovornost 
imaju oni koji ovakve krive ideje šire, i oni koji puštaju da se te ideje 
šire, to neka sudi savjest svakog pojedinca i Sveznajući. Činjenica je 
da ovakve publikacije više spadaju na disciplinu, na upravni nego na 
znanstveni forum, jer u članku uopće nema ni trunka nekog argumen¬ 
tiranja ni znanstvene metode. 

5. Bleisten priznaje da intimnim odnosom spolnosti prije braka ipak 
treba pripisati neki manjak, »što nedostaje društveno priznanje i garan¬ 
cija stalnosti i čvrstoće partnerskih odnosa s te strane« (str. 69). 
S te strane može se govoriti i o nekoj krivnji. 

Eto, čisto i bistro svu defektnost takvog postupka pisac svodi na 
pozitivne zakone, kao i Zanin de Solcia. Crkva shvaća predbraćno 
stanje kao »sponsalia« — bilateralno obećanje o budućem sklapanju 
braka. Opstoji dužnost, teška dužnost pravednosti i ljubavi da partneri 
održe obećanje te sklope brak, ali protiv kršenja zadane riječi, obećane 
ljubavi, ne može se apelirati ni na sudski ni na administrativni aparat 
(kan. 1017). 

Teolog osjeća veliku mučninu u tako neodgovornom naturaliziranju 
prcdbračnog stanja. Shvatimo da su sponsalia kao dispozitivni čin za 
brak, pa s tog gledišta spadaju i pod kompetenciju Crkve (Denz2658); 
a svesti taj čin samo na civilni forum, izvući ga iz kompetencije Crkve, 
najobičnija je modernistička zabluda (Dcnz2974). 

6. Prebacivati pitanje prcdbračnog .spolnog čina na socijalne odnose, 
recimo na sociologiju, još je jedna krupna greška piščeva. Pozitivne zna¬ 
nosti ne mogu diktirali kriterij dobra—zla moralci. One nisu kompe¬ 
tentne da kvalificiraju ljudske čine s moralnog gledišta. To spada na 
etiku, odnosno na teologalni moral za kršćane. To se područje tretira 
u moralci gdje se raspravlja o seksu. Jer seks predstavlja poseban pro¬ 
stor, drugim riječima: seksualni se odgoj mora promatrati u svjetlu 
spolne čistoće ili spolne umjerenosti. Spolnost jc prostor koji niti je 
uvijek niti jc nužno povezan sa socijalnim redom. Perverzije se mogu 
događati bez reperkusija na društvene odnose, a ipak su u sebi vrijedne 
diskvalifikacije. 

Ponovimo još jednom: ponieia znači nedopuštenu spolnu vezu, 
vezu izvan braka, bilo općenito kao vanbračni prileg, bilo kao pre¬ 
ljub, bilo kao mekoputnost, bilo kao homoseksualnost (1 Kor 6,10) i si. 
Ona je u načelu protivna kršćanskoj nauci i spada na p>ogansku, pret¬ 
kršćansku prošlost, a o kršćanima se govori da su nekada takvi bili, ali 
da su se oprali... (lKor6,ll). Pranje se obavlja najprije na krštenju. 
Seksualnost pripada kršćanskoj religioznoj i moralnoj personalnosti, 
jer tijelo je Gospodnje, pozvano da bude čisto, sveto u Kristu. Hoćemo 
li izbrisati kršćanske usluge čovječanstvu pa započeti iznova? Tada se 
barem nemojmo hvalisati da iznosimo nešto »novo«, recimo da smo 
kopači starina koje neupućenima prodajemo kao novost. 

7. Vrlo je teško shvatiti kako se pisac usuđuje povezati bludnu 
ljubav sa središnjom kršćanskom normom: svetom ljubavlju. Pogibeljno 

je nediferencirano govoriti o ljubavi, kako sam pisao na drugom mjestu 
(vidi J. K-, ZNANOST SPASENJA, sv. III br. 21; sv. VI br. 77—80). 
Nepojmljivo je kako se može govoriti o partnerstvu kao dovoljnom kri¬ 
teriju dobra na tom području, jer nikada i nigdje ne može stati zajedno 
ljubav prema Bogu, koja se dokazuje u vršenju Njegove volje, i bludna 
ljubav prema bližnjemu, koja predstavlja grijeh. Nismo Ii ušli u vri¬ 
jeme kada se misli da se grijehom Bogu služi? (Ivl6,2). Ili smo doista 
Izgubili sve zajedničke pojmove te izrazima oduzeli svako objektivno 
značenje? Savršenstvo kršćanske ljubavi jest u totalitetu ispravnog 
života. Istina ostaje i dalje, naime: Ni bludnici, ni mekoputnici, ni 
preljubnici, ni pederasti... neće baštiniti kraljevstva nebeskoga (IKor 
6,10). Svaka vrst bludnosti, kao i preljub, uključuje otpad od Boga 
(Otkl4,4; usp. 14,8; 17,2.4; 18,3; 19,2 itd.). 

Kada bismo htjeli sintetizirati pretjeranosti sadržane u Bleisteino- 
vu članku, mogli bismo ih svesti na ove: modemu hermeneutiku forsira 
dotle da izgovorenoj, odnosno pisanoj riječi i tekstu oduzima osnovnu 
snagu (uvodne riječi Pavla VI. uz »Vjerovanje Božjega naroda«, vidi 
u izdanju F. Holbbck, CREDIMUS, Zagreb 1971, str. 17); primat kršćan¬ 
ske ljubavi kao sjedinjenja s Bogom u harmonizaciji života i djelo¬ 
vanja s njegovom voljom pisac miješa s harmonizacijom volje dvoje 
bludnika pod isprikom osobne ljubavi; ljubav prema bližnjemu u zajed¬ 
ničkom usklađivanju djelovanja s voljom Božjom pi.sac poistovjećuje 
sa zajedničkim otpadom od Božje volje i popuštanjem veneričnoj na¬ 
sladi, dakle s postupkom protiv pravednosti i ljubavi prema bližnjemu 
u svjetlu Božjih zapovijedi; predbacuje dosadašnjem kršćanstvu da 
se rukovodi nepovjerenjem prema puti, ne razlikujući zakonit oprez 
prema njoj zbog prirođenih niskih prohtjeva (koje nitko ne može za¬ 
nijekati ako nije izgubio osjećaj realnosti) od popuštanja lim prohtje¬ 
vima protiv diktata autentično protumačenog Božjeg zakona od strane 
crkvenog učiteljstva; spolni nagon pisac stavlja u službu čovjeka, 
radije recimo u službu tjelesnim nasladama, dok autentična nauka 
stavlja taj spolni nagon u službu ispravnoj ljubavi koja nikada ne 
smije biti takva da kršćanina snizi ispod dostojanstva što ga je stekao 
na krštenju, kada je tijelo postalo Kristov dio, Kristov ud (1 Kor 6,15); 
pisac smatra da je napredak pozitivnih znanosti (antropologije, psiho¬ 
logije, sociologije) mjerodavan za kvalifikaciju dobrih i zlih Čina, pri 
čemu brka te znanosti s teologijom, koja crpi svoje premise u objav¬ 
ljenoj riječi i koja u svojim osnovnim tezama ne ovisi o stanju tih 
znanosti: u jednu riječ: sjetilnu i veneričnu ljubav brka s kršćanskom 
ljubavi koja je prije svega vršenje Božjih zapovijedi (Iv 14,21; 15,10). 

Na kraju mi ostaje velika zagonetka: što koristi moralci ako joj 
se nameću tvrdnje bez dovoljna dokaza a uz to pogubne za praksu? 
Djevojka o kojoj govorim na početku zna da je intimnost spolnog 
čina izvan braka nešto i protiv razuma i protiv plemenitih osjećaja i 
protiv općeg shvaćanja ljudi. Sto joj ostaje kada svu sebe dade osobi 
za koju nema garancije da će je uzeti za ženu? Kako će se moći 
predati tjelesno i osjećajno sakata drugom životnom drugu? Ona ne 
može sebe naći u činu kojim sebe definitivno gubi za budućnost. 

Njena situacija ne vrijeđa samo društvene odnose, ona ponizuje i samu 
sebe, jer je u svakom pogledu manja, osim u zanosu venerične ljubavi, 
što u isti mah znači još dublje srozavanje u ponor neprijateljstva 
s Bogom. 

Kateheta koji je tako nerazborito usvojio Bleisteinovo mišljenje 
dokazuje ne samo da nije teolog nego da nije svjestan posljedica svc^a 
stava. Bi li on to savjetovao svojoj sestri? Je li svjestan da je on 
povjerenik crkvenog učiteljstva od kojeg je dobio mandat predavanja 
vjerskih istina? Zar je Krist proglasio nevažećim zakon ljubavi koja 
zazire od sablazni? Ne radi se o sablazni malenih koje treba poučiti 
nego i o sablazni zrelih koje ne smijemo voditi na krivi put (Mt 18,7; 
Lk 17,1; Rim 14,13 itd.). To je prva i osnovna zapovijed ljubavi prema 
bližnjemu, a partnerstvo u zlu negacija je kršćan.ske ljubavi prema 
bližnjemu. 


SUMMARIUM: Casus discutit de opinione P. BIcistcin quam SVESCI in lin- 
guam croaticam vertendo noiam omnibus gentis nostrae filiis fecerunt. 
BIcistcin opinionem eructat quae actum venericum ante matrimonium aesti- 
mat tamquam confirmationem amoris personalis illumque extra campum 
luxuriae vcrsantem proponit. Utiquc. BIcistcin talem modum agendi aliquate- 
nus vituperat, nam sponsalia non habent ceriitudinem, cum hodie adhuc 
amor individualisticc concipiatur. Bleistein vull primatum amoris qui condi- 
visus iam desinit csse quid mali. — Huic sine scrupulis, impruđenter prolatae 
opinioni, responđet auctor huiiis casus ita ut illam totalitcr respuat, cum de 
amorc sine debitis distinetionibus BIcistcin disserat; campum luxuriae cva- 
cuat; minime rationem habeat dc doetrina Eccicsiac quac similem .somniandi 
modum saec. XV c.xprcssc proscripsit (Denz 1367); christiano sensui de vero 
amore coneordi cum voluntate Dci contraria đoceat etc. Opinio Bleistein ehri- 
stianismum hoc in času retrogradum proponit, et tnmcn ille hoc tempori 
nostro congruum aestimat. Cui bono hace ct alia offcruntur Icctoribus? 

